Keira Knightley

Keira Christina Knightley (født 1985) er en britisk skuespiller. Knightley er datter av skuespilleren Will Knightley og skuespillforfatter Sharman Macdonald. Fra fjortenårsalderen jobbet hun både som modell og spilte mot Natalie Portman i Star Wars episode 1, hvor Knightley hadde rollen som dronningens tjener.

Knightley har spilt i en rekke mindre kjente filmer, men gjennombruddet kom med en hovedrolle i filmen Bend it like Beckham. Senere fikk hun svært gode kritikker for Pirates of the Caribbean, hvor hun spilte mot Orlando Bloom og Johnny Depp. Samme år hadde hun også en rolle i filmen Love Actually, som imidlertid ikke ble en umiddelbar suksess. Knightley har spilt mot skuespillere som Adrien Brody, Mickey Rourke, Hugh Grant, Clive Owen og en rekke andre. I en alder av tjue hadde hun allerede vært nominert til Oscar for best kvinnelig hovedrolle i filmen Pride and Prejudice.

Knightley har også studert dans og har dysleksi.Keira Knightley Biography – Yahoo! Movies (Engelsk).

 Bakgrunn og oppvekst 
Knightley ble født i Teddington i England som datter av Sharman Macdonald, en prisvinnende dramatiker, og Will Knightley, teater- og TV-skuespiller. Hennes far er engelsk mens hennes mor er skotsk og delvis walisisk.Keira Knightley On Welsh Accents and Life After Pirates, rottentomatoes.com Hun har en eldre bror, Caleb, som ble født i 1979.

Knightley har levd det meste av sitt liv i Richmond upon Thames i London hvor hun gikk på skolene Teddington School og Esher College. Hun har dysleksi (lese- og skrivevansker), men da hennes mor lovet henne å få en agent hvis hun øvde på å bli bedre til å lese, begynte hun å vise en forbedring. Hun fikk dermed sin første agent som åtteåring. Knightley har uttalt at hun var «ensporet angående skuespilleri» da hun var i barndommen.Abel, Judy (06.11.2005): «Tough enough». The Boston Globe Hun deltok i en rekke lokale teaterproduksjoner, blant annet After Juliet, skrevet av hennes mor, og United States, skrevet av hennes daværende dramalærer, Ian McShane.

 Karriere 
Knightley deltok i flere fjernsynsfilmer på midten og mot slutten av 1990-tallet før hun fikk rollen som Sabé, Padmé Amidalas lokkedue, i science fiction-filmen Star Wars Episode I: Den skjulte trussel. Knightley fikk rollen grunnet hennes likhet med Natalie Portman som spilte Padmé. Det ble sagt at de to skuespillernes mødre hadde vanskeligheter med å skille deres døtre ad når de var sminket.Buchanan, Jason: «Keira Knightley» . MSN Movies. Knightleys første hovedrolle kom i 2001 da hun spilte datteren til Robin Hood i den amerikanske fjernsynsfilmen Princess of Thieves. På samme tid fikk hun en rolle i thrilleren The Hole som ble sendt ut som direkte-til-video i USA. Hun opptrådte i en miniserie av Doctor Zhivago for fjernsyn. Serien fikk blandet omtale, men hadde høye seertall.

Knightleys gjennombrudd var i fotballfilmen Skru'n som Beckham som i august 2002 ble en suksess i England, tok inn $18 millioner, og ved sin visning i USA i mars 2003 tok inn ytterligere $32 millioner.«Keira Knightley» . The Numbers. Etter at denne filmen hadde gjort henne kjent fikk hun en hovedrolle i en film med stort budsjett, Pirates of the Caribbean: The Curse of the Black Pearl, hvor hun spilte sammen med Orlando Bloom og Johnny Depp. Den ble produsert av Jerry Bruckheimer og hadde premiere i juli 2003 til velvillig omtale, og fikk stor inntjening da den var sommerens store film i 2003.

I 2018 ble hun utnevnt til offiser (OBE) av Order of the British Empire for sin innsats for skuespillerkunsten og for veldedig innsats.Birthday Honours 2018: the Prime Minister's list, gov.uk.

 Filmografi 

 År  Film  Originaltittel  Rolle  Priser/nominasjoner  2020  Misbehaviour  Sally Alexander 2019 Greed  Seg selv 2019  The Aftermath  Rachael Morgan 2019  Berlin, I Love You  Jane 2019 Official Secrets  Katharine Gun 2018  The Nutcracker and the Four Realms  Sukkerfeen 2018  Colette  Gabrielle Colette 2017  Pirates of the Caribbean: Dead Men Tell No Tales  Elizabeth Swann-Turner 2016  Collateral Beauty  Amy / "Love" 2015  Everest  Jan Hall 2015  Legends of Chima: Fire Vs Ice Rinona  2014  The Imitation Game  Joan Clarke 2014  Laggies  Megan 2014  Jack Ryan: Shadow Recruit  Cathy Muller 2013  Begin Again  Gretta 2012  Anna Karenina  Anna Arkadyevna Karenina 2011  A Dangerous Method  «Sabina Spielrein»  2010  London Boulevard  «Charlotte»   2010  Last Night  «Joanna Reed»  2010  Never Let Me Go   «Ruth» 2009  The Continuing and Lamentable Saga of the Suicide Brothers   Feen  2008  The Duchess   «Georgiana»  2008  The Edge of Love   «Vera Phillips» 2007  Silk    «Hélène Joncour»  2007  Om forlatelse  Atonement  «Cecilia Tallis»  Golden Globe 2007  Pirates of the Caribbean: At World's End   «Elizabeth Swann»  2006  Pirates of the Caribbean:Dead Man's Chest  Pirates of the Caribbean:Dead Man's Chest  «Elizabeth Swann»  2005  Domino   «Domino Harvey»  2005  Stolthet og fordom  Pride and Prejudice  «Elizabeth Bennet»  Oscarnominasjon 2005  The Jacket   «Jackie»  2004  King Arthur   «Guinevere»  2003  Doctor Zhivago (TV)   «Lara Guishar»  2003  Love Actually   «Juliet»  2003  Pirates of the Caribbean:The Curse of the Black Pearl  Pirates of the Caribbean:The Curse of the Black Pearl  «Elizabeth Swann»  2002  Gutten med prompebuksene  Thunderpants  ukreditert rolle som elev ved musikkskolen  2002  Pure   «Louise»  2002  Skru'n som Beckham  Bend It Like Beckham  «Jules»  2001  Princess of Thieves   «Gwyn»  2001  The Hole   «Frankie Smith»  2000  Oliver Twist   «Rosa Fleming»  1999  Star Wars Episode I: Den skjulte trussel  Star Wars: The Phantom Menace  «Sabé» 1996  The Treasure Seekers   Prinsessen  1995  Uskyldige løgner  Innocent Lies  «Unge Celia»  1994  Sommerflørten  A Village Affair  «Natasha Jordan»

 Referanser 

 Eksterne lenker 





Kategori:Engelske skuespillere
Kategori:Order of the British Empire (OBE)
Kategori:Personer fra Richmond upon Thames
Kategori:Skuespillere innen dataspill